ועדת העבודה, הרווחה והבריאות, כנסת 15, פרוטוקול מספר 94, 2000-03-06 11:00

דוד טל: אני פותח את הישיבה.

דוד טל: מי רוצה להציג את העניין מטעם משרד הבריאות?

אילנה מישר: אנחנו מגישים תיקון לתקנות שהתקנו בשנת 1992, שמחייבות התקנת מכשיר שנקרא מז"ח - מונע זרימת מים חוזרת למערכת מי השתייה הציבורית – בעסקים מסוימים.

אילנה מישר: המטרה היא למנוע זיהום במי השתייה להם הוספו כימיקלים מסוכנים.

אילנה מישר: במשך זמן השימוש בתקנות למדנו שיש צורך לעשות תיקונים מסוימים.

דוד טל: כמו מה למשל?

אילנה מישר: למשל שינינו את ההגדרה של עסק, וכללנו למשל מעבדה.

אילנה מישר: יש מעבדות שממילא היו חייבות להתקין את המכשיר הזה משום שהן עסק טעון רישוי.

אילנה מישר: יש מעבדות אחרות, למשל בבתי חולים, שלא נחשבות לעסק טעון רישוי, אז אנחנו לצורך העניין הזה מטילים את החובה הזאת גם עליהן.

דוד טל: האם התקנות הללו הותקנו על דעת משרד התשתיות הלאומיות?

אילנה מישר: התייעצנו בשעתו עם נציגי נציבות המים, וזה על דעתם.

נסים זאב: אז מי צריך לשאת בעלויות?

אילנה מישר: בעל העסק.

דוד טל: אין נציגים מטעם משרד המשפטים.

דוד טל: כנראה שהם מסכימים גם לזה.

דוד טל: האם יש למי מהגורמים מה להעיר?

דוד טל: אם כך ואם לחבר הכנסת נסים זאב אין איזה שהן הערות, אנחנו נאשר את התקנות הללו.

דוד טל: נסים זאב:

אילנה מישר: לספק המים אסור לספק מי שתייה לעסק שחייב במז"ח ואין לו.

אילנה מישר: גם ספק המים מקורות, למשל, אמור לדאוג לכך שיהיה מז"ח בכל עסק שחייב, או העירייה אם הרשות המקומית היא ספק מים.

שלום גולדנברג: במגזר החקלאי יש לנו פקחים שאנחנו שוכרים מרשות שמורות הטבע.

שלום גולדנברג: הם פועלים בשטח ועושים את העבודה.

נסים זאב: כן, אבל לפי הרשימה נראה לי שמשרד הבריאות אולי לא יפקח על חלק מהגופים שמוזכרים פה, אלא משרד הפנים או הרשות המקומית.

אילנה מישר: כן, אם העסק בתוך שטח השיפוט של רשות מקומית – אז ספק המים הוא הרשות המקומית, והיא אמורה לפקח על התקנות.

נסים זאב: אם יש למישהו מה לומר ולהוסיף בעניין הזה, אני אשמח לשמוע.

נסים זאב: האם יש איזה שהן הערות?

רחל אדם: אנחנו מהמשרד לאיכות הסביבה ואנחנו תומכים בכך.

יהושע קפלן: מכון התקנים גם תומך בזה.

נסים זאב: אז אם כולם תומכים, בוודאי הוועדה תתמוך.

נסים זאב: תודה רבה, אני נועל את הישיבה.